CELEX: 62019TB0236
Language: el
Date: 2020-03-12 00:00:00
Title: Υπόθεση T-236/19: Διάταξη του Γενικού Δικαστηρίου της 12ης Μαρτίου 2020 — Le Comité de Douzelage de Houffalize κατά Επιτροπής και EACEA [«Προσφυγή ακυρώσεως – Πρόγραμμα “Η Ευρώπη για τους πολίτες” (2014-2020) – Πρόσκληση υποβολής υποψηφιοτήτων “Αδελφοποίηση πόλεων 2017, δεύτερη προθεσμία” (EACEA 36/2014) – Απόφαση του EACEA περί απορρίψεως της υποψηφιότητας της προσφεύγουσας λόγω μη πληρώσεως κριτηρίου επιλεξιμότητας – Απόφαση της Επιτροπής περί απορρίψεως της διοικητικής προσφυγής κατά της αποφάσεως του EACEA – Υποβολή υποψηφιότητας από εταιρία εν τοις πράγμασι – Ικανότητα διαδίκου – Έλλειψη αποδείξεων περί της ύπαρξης νομικού προσώπου – Απαράδεκτο»]

25.5.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/26
            
         
      Διάταξη του Γενικού Δικαστηρίου της 12ης Μαρτίου 2020 — Le Comité de Douzelage de Houffalize κατά Επιτροπής και EACEA
      (Υπόθεση T-236/19) (1)
      
      («Προσφυγή ακυρώσεως - Πρόγραμμα “Η Ευρώπη για τους πολίτες” (2014-2020) - Πρόσκληση υποβολής υποψηφιοτήτων “Αδελφοποίηση πόλεων 2017, δεύτερη προθεσμία” (EACEA 36/2014) - Απόφαση του EACEA περί απορρίψεως της υποψηφιότητας της προσφεύγουσας λόγω μη πληρώσεως κριτηρίου επιλεξιμότητας - Απόφαση της Επιτροπής περί απορρίψεως της διοικητικής προσφυγής κατά της αποφάσεως του EACEA - Υποβολή υποψηφιότητας από εταιρία εν τοις πράγμασι - Ικανότητα διαδίκου - Έλλειψη αποδείξεων περί της ύπαρξης νομικού προσώπου - Απαράδεκτο»)
      (2020/C 175/34)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Le Comité de Douzelage de Houffalize (Houffalize, Βέλγιο) (εκπρόσωπος: A. Kettels, δικηγόρος)
      
         Καθών: Ευρωπαϊκή Επιτροπή (εκπρόσωποι: G. Wils και A. Κυρατσού), Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA) (εκπρόσωποι: H. Monet και N. Durand)
      
         Αντικείμενο
      
      Προσφυγή δυνάμει του άρθρου 263 ΣΛΕΕ, με αίτημα την ακύρωση ή τη μεταρρύθμιση, αφενός, της αποφάσεως του EACEA, της 25ης Ιουνίου 2018, περί μη χορηγήσεως επιδότησης στην υποψηφιότητα που υπέβαλε η προσφεύγουσα στο πλαίσιο της προσκλήσεως υποβολής υποψηφιοτήτων «Αδελφοποίηση πόλεων 2017, δεύτερη προθεσμία» (EACEA 36/2014) και, αφετέρου, της εκτελεστικής αποφάσεως της Επιτροπής C (2019) 572 τελικό, της 4ης Φεβρουαρίου 2019, περί απορρίψεως της διοικητικής προσφυγής που άσκησε η προσφεύγουσα δυνάμει του άρθρου 22, παράγραφος 1, του κανονισμού (ΕΚ) 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ 2003, L 11, σ. 1).
      
         Διατακτικό
      
      
                  1)
               
               
                  Απορρίπτει την προσφυγή.
               
            
                  2)
               
               
                  Παρέλκει η απόφαση επί της ενστάσεως απαραδέκτου την οποία προέβαλε ο Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA).
               
            
                  3)
               
               
                  Παρέλκει η απόφαση επί της αιτήσεως παρεμβάσεως του EACEA.
               
            
                  4)
               
               
                  Η Le Comité du Douzelage de Houffalize θα φέρει, πλέον των δικών της εξόδων, τα έξοδα στα οποία υποβλήθηκε η Ευρωπαϊκή Επιτροπή και ο EACEA, πλην των εξόδων που αφορούν την αίτηση παρεμβάσεως.
               
            
                  5)
               
               
                  Ο EACEA θα φέρει τα έξοδά του σχετικά με την αίτηση παρεμβάσεως.
               
            
         (1)  EE C 270 της 12.8.2019.